Kind fnuik 'amperse ontvoering' in Kaap | Netwerk24
Die Britse en Ierse Leeus se uitstekende terugvegpoging om die eerste toets teen die Springbokke te beklink het nie hul afrigter, Warren Gatland, verhoed om veranderinge aan sy 23-tal aan te bring vir Saterdag se kragmeting in die Kaapstad-stadion ni
DAG 4: Blitsbokke se koppe rol
Deur Meghan Lawrence 22 Junie 2021 15:02
Dié drama het hom omstreeks 14:50 by die Habibia Primary School in Rylands naby Athlone afgespeel.
Die skool het ouers in 'n kennisgewing oor die voorval ingelig en gesê die kind is ongedeerd en die polisie is in kennis gestel.
Debbie Schäfer, LUR vir onderwys in die provinsie, se kantoor sê dit lyk nie asof dit 'n poging tot ontvoering was nie, maar eerder 'n opportunistiese diefstal.
Volgens Kerry Mauchline, Schäfer se woordvoerder, het 'n ouer uit die voertuig geklim om 'n leerling nader aan die skoolhek in te wag. Die motordeur was oop en die sleutel was in die aansitter, wat klaarblyklik net te veel van 'n uitnodiging vir die dief was.
Dié het ingeklim en weggery.
"Daar was egter nog 'n kind in die motor. Gelukkig het die kind uitgeklim. Die kind is veilig en is nie tydens die voorval beseer nie."
Die voertuig het donker ruite en dis moontlik dat die dief nie besef het daar sit 'n kind in die voertuig nie.
Netwerk24 verneem die kind het binne enkele meter nadat die dief begin ry het, uit die motor geklim.
Mauchline sê hoewel die voorval nie op die skoolterrein plaasgevind het nie, word berading aan die ouer en kind gegee.
Ao. Joseph Swartbooi, provinsiale polisiewoordvoerder, sê 'n klag van motordiefstal is by die Athlone-polisiekantoor aanhangig gemaak.
"Hierdie kantoor het geen rekord van 'n ontvoering nie, maar ons kan wel bevestig dat 'n klag van motordiefstal Maandag aanhangig gemaak is nadat 'n motor in Rylands gesteel is."